google/wiki40b huggingface dataset:
Eurokode

Eurokodene er de felleseuropeiske dimensjoneringsreglene for bærende konstruksjoner i byggverk, enten det er bygninger, broer eller hus.
Eurokodene ble laget på oppdrag fra Europakommisjonen og Det europeiske frihandelsforbund (EFTA), innenfor rammene av den europeiske standardiseringsorganisasjonen Comité Européen de Normalisation (CEN). For kommisjonen er formålet å utvikle det indre marked for produkter og tjenester innen byggeindustrien. Mer enhetlige sikkerhetsnivåer i byggebransjen i Europa var også ønsket.
Eurokodene kan ikke angi hvilke sikkerhetsnivåer som skal gjelde, ettersom overordnet lovgivning for byggebransjen ikke er harmonisert innen Den europeiske union. De myndigheter som i hvert land har ansvar for denne lovgivningen, er imidlertid forpliktet til å tilpasse sine regler slik at eurokodene skal kunne brukes. I tillegg till eurokodene publiserer hvert land et nasjonalt vedlegg med de spesifikke forskriftene som gjelder i landet. Tanken er at man skal kunne kjøpe eurokodene på et hvilket som helst språk, og komplettere med den nasjonale delen for det land man er interessert i. I Norge publiseres eurokodene av Standard Norge.
Mesén

Mesén betyr velgjører. Navnet kommer antakeligvis fra den romerske statsmann Maecenas som var velgjører for dikteren Vergil. 
En person eller stiftelse opptrer som mesén når de bruker sine midler eller innflytelse til beste for en person, gruppe eller institusjon. Mesénens virksomhet kan utføres i hans/hennes levetid, eller som en testamentarisk gave til samfunnet. I levetid kan mesénen gi pengegaver, yte lån, utlyse stipender, bestille kunstverk, eller bygge opp samlinger. En mesén bedriver filantropi.
Shengli kullkraftverk

Shengli kullkraftverk, også kjent under navnet Dongying etter Dongyingprefekturet som det ligger i, er et kullkraftverk i provinsen Shandong i det nordøstlige Kina. Det har en installert produksjonskapasitet på 600 MW. Anlegget ble påbegynt i 2000 og stod ferdig i 2004. Operatør er selskapet Cathay International.
École supérieure de physique et de chimie industrielles de la ville de Paris ParisTech

École supérieure de physique et de chimie industrielles de la ville de Paris ParisTech er en fransk grande école som uteksaminerer ingeniører nord i Frankrike (Paris), og som er medlem av PSL Research University.
Rosengrenska stiftelsen

Rosengrenska stiftelsen er en Göteborgsbasert stiftelse etablert i 1998 for å gi et helse- og tannlegetilbud til migranter i Sverige uten lovlig opphold, såkalte papirløse migranter. Papirløse migranter lever ofte i skjul, og oppsøker derfor ofte ikke det ordinære helsevesenet av frykt for at det skal varsle politiet. Papirløse kan også bli avvist av det ordinære helsevesenet. Barnelegen Henry Ascher er stiftelsens kontaktperson og medisinsk ansvarlige.
Klassisk tempelmotiv

Det klassiske tempelmotivet danner utgangspunt for en bygningstype, som er brukt og videreført i europeisk og nordamerikansk arkitektur. Disse arkitektoniske formene ble utviklet i gresk arkitektur og romersk arkitektur, og de har fått stor betydning for arkitekturen i senere perioder helt opp til vår tid.
Spesielt har tempeltet, tempelgavlen og tympanonfeltet vært viktig i byggeoppgaven i forbindelse med sosialt miljø og kulturell symbolisering.
Tempelet var reist som en bolig for gudene og et sted til å oppbevare deres bilde. Vanligvis foregikk selve kulten utenfor tempelet på et alter nær inngangen.
Belgia under VM i friidrett 2011

Resultater (ufullstendig)

(Q, q – kvalifisert, NM – ikke noe gyldig resultat, SB – årsbeste)
Tsjekkia i Eurovision Song Contest

Historikk

Tsjekkia debuterte i 2007, som det siste av de sentraleuropeiske landene; nabolandene Polen og Slovakia debuterte allerede i 1994. Det er den tsjekkiske allmennkringkasteren ČT som sender konkurransen i Tsjekkia, og som velger landets artist og sang. I debuten fikk landet den verst tenkelige start, da gruppen Kabát kom helt sist i semifinalen med sangen «Malá dáma». Året etter kom Tsjekkia nest sist i sin semifinale, og i 2009 kom landet helst sist i semifinalen uten et eneste poeng. De elendige resultatene gjorde at tsjekkisk fjernsyn trakk seg fra konkurransen i Bærum i 2010 og skyldte på liten interesse blant tsjekkere og lave seertall.

Returen

Fraværet varte i fem år, og i 2015 var Tsjekkia tilbake igjen i Eurovision Song Contest. Artistene Marta Jandová og Václav Noid Bárta ble valgt internt av ČT til å representere landet med sangen «Hope Never Dies». Heller ikke denne gang klarte Tsjekkia å kvalifisere seg til finalen, men sangen ble nummer 13 i semifinalen – langt bedre enn tidligere resultater.
I 2016 lyktes det omsider Tsjekkia å kvalifisere seg til finalen med Gabriela Gunčíková og sangen «I Stand». Landets første finaledeltakelse ble imidlertid lite suksessrikt: «I Stand» fikk ikke et eneste poeng i telefonavstemningen. Juryene ga sangen 41 poeng, og med det kom Tsjekkia nest sist i finalen.
I 2018 klarte Tsjekkia å kvalifisere seg til finalen for andre gang. På forhånd hadde det tsjekkiske bidraget vært blant favorittene til å vinne, og «Lie to Me» kvalifiserte seg til finalen og endte til slutt på en sjetteplass – Tsjekkias klart beste resultat til nå. Også i 2019 lyktes landet å kvalifisere seg til finalen med Lake Malawi og «Friend of a Friend».
Hiroyuki Tazawa

Karriere

Hiroyuki Tazawa startet sin profesjonelle karriere i Yokohama F. Marinos i 1999. Han har også spilt for Vegalta Sendai.
Alera

Utseende

Middelsstore til nokså store (vingespenn ca. 50 millimeter), slankvingede, mørke smygere. Vingene er brunsvarte med hvite flekker, ved roten brunrøde eller blå.

Utbredelse

Slekten er en av få representanter for den store gruppen Erionotini i den nye verden, og er utbredt i Mellom- og Sør-Amerika.
Mauricio Rojas

Bakgrunn og karriere

Mauricio Rojas kom til Sverige som flyktning i 1974. I Chile hadde han vært med i det kommunistiske partiet og geriljagruppen Movimiento de Izquierda Revolucionaria som kjempet mot diktaturet til Augusto Pinochet. Han var ansatt som universitetslektor i økonomi ved Universitetet i Lund fra 1981 til 1999.
I Sverige endret han etterhvert politisk grunnsyn. Han samarbeidet med Moderata Samlingspartiet, men uten å være medlem og var ansatt som visedirektør og direktør i den markedliberale tankesmia Timbro fra 2000 til 2004.
I 2002 ble han innvalgt i Riksdagen for Folkpartiet, men uten å være medlem i partiet før 2004. Fra 2004 til 2006 var han Folkpartiets talsperson i integrasjonsspørsmål.
I integrasjonsspørsmål ble Rojas ansett for å stå for en kravstillende linje i forhold til innvandrere. Han var også opptatt av forholdet mellom kriminalitet og innvandring og mente at innvandreres overrepresentasjon i kriminalstatistikk ofte hadde sammenheng med kultur. Disse synspunktene gjorde ham omstridt i samfunnsdebatten, også innen sitt eget parti. Han ble utsatt for dødstrusler og måtte ha livvakt fra Säpo. Ved valget i 2006 mistet han sin faste plass i Riksdagen, men kom inn som vararepresentant for Lars Leijonborg.
I 2008 oppga han trusler, sjikane i media samt manglende støtte innad i partiet som grunn til at forlot Sverige. Han ble direktør for den nystartede høyskolen Escuela de Profesionales de Inmigración y Cooperación (EPIC) i Madrid og er også tilknyttet Universidad Rey Juan Carlos.
Barnatro

«Barnatro» eller «Har du kvar din barnatro» er en svensk åndelig sang skrevet en sommerdag i 1929 av musikeren Ejnar Westling.
Westling var medlem av Frelsesarmeens musikkorps i Ljusdal i 1909, hvor han allerede som fjortenåring skrev sin første kjente komposisjon «O själ, du som vandrar din väg framåt».
Han kom bort fra det kristne miljøet etter skolegangen og militærtjenesten. Ved en tilfeldighet gikk han inn i én av Frelsesarmeens lokaler i Stockholm, hvor en kvinnelig frelsesoffiser nettopp fremførte sangen «O själ...», den sangen han selv hadde skrevet som fjortenåring. Han stod som forsteinet og hørte sangen bli sunget ferdig, hvorpå han ruste i vei derfra. Dagen etter søkte han opp offiseren og overrekte henne «Barnatro», som han hadde skrevet om natten, hvorpå han forlot henne.
I 1934 solgte han sangen til en forlegger for femti kroner under psevdonymet Gunnar Dahl. Lapp-Lisa (Anna-Lisa Öst) tok opp «Barnatro» på sitt repertoar i 1936. I september samme år spilte Öst, Walfred Andersen (fiolin), Willard Ringstrand (piano) inn den på Sonoras religiøse undermerke Sonata. Den ble utgitt som Sonata 62. Innspillingen ble en salgsfremgang, som savner sidestykke, og hadde ved avviklingen av Sonora i 1958 solgt i mer enn 85.000 eksemplarer. I 1954 gjorde Lapp-Lisa, datteren Siv, strengetrio en nyinnspilling på merket Cupol. Den ble utgitt som Cupol 4862. 
Gustaf Holm med Frälsingsarméns barnkör, Dir.: Paul Anefelt, spilte den inn i Stockholm 13. mai 1947. Den ble utgitt på 78-platene His Master's Voice X 7369 (i Sverige) og på His Master's Voice A.L. 2974 (i Norge).
I.M.s og Luth. Missionsforenings strengekor Solist: Inger Freltoft Dir: Thomas Evald har også spilt inn sangen. Den ble utgitt på 78-platen Nomi Nr. 4. 
Anne Lofthus m. gitar og Hammond-orgel spilte inn sin versjon 1. februar 1965. Den ble utgitt på EP-platen Harmoni HEP 229.
Til tross for at sangen er så alment kjent finnes den bare med i få svenske salmebøker, nemlig den laestadianske Sions Sånger 1952, Sions Sånger 1981 og Frelsesarmeens Sångboken 1998.
Foruten Lapp-Lisas fremførelser har sangen også blitt utgitt på LP-platen Tjyvballader och barnatro av Jailbird Singers.
Den svenske hardrockgruppen Black Ingvars spilte inn «Barnatro» på albumet Heaven Metal (Independent Records POOLCD016) fra 1999.
Rita Engebretsen og Helge Borglund sang den inn på platen Frem fra Glemselen kap.15 i 1985, og fremførte den også på TV

Norsk versjon

Torleif Larssen har skrevet en norsk tekst. Den norske tittelen er «Barnetro».
Groupe PSA

Historie

I 1974 var Citroën i ferd med å gå konkurs, og av frykt for høy arbeidsledighet sørget franske myndigheter for at Peugeot vurderte et oppkjøp av Citroën. Dette førte i første omgang til at Peugeot SA kjøpte 38.2% av aksjene i 1974, før de i 1976 økte eierskapet til 88.95% og dannet PSA (PSA er en forkortelse for Peugeot Société Anonyme) som senere ble endret til PSA Peugeot Citroën. I årene frem til 1979 var dette oppkjøpet en økonomisk suksess for Peugeot, takket være Citroën-modellene GS og CX. I 1979 kjøpte PSA opp Chrysler Europe for én milliard amerikanske dollar, noe som sørget for store tap for selskapet i årene mellom 1980 og 1985. I denne perioden mistet PSA sin posisjon i markedet for større sedanmodeller, en posisjon de aldri har klart å gjenoppta.
6. mars 2017 ble det kunngjort at PSA ville kjøpe opp de europeiske merkene til General Motors – Opel og Vauxhall Motors – for 18 milliarder kroner (2,2 milliarder euro). Kjøpet ble gjennomført 1. august 2017.

Selskapet

Ved sammenslåingen beholdt de to merkene separate salgs- og markedsføringsapparater, men de har nytt godt av felles teknologi og utvikling. PSA arbeider aktivt med å ekspandere til nye markeder, spesielt i utviklingsland, noe som har ført til store investeringer og partnerskap i Sør-Amerika, Iran og Kina.

Samarbeider

PSA har en samarbeidsavtale med Fiat, kjent som Sevel (Société Européenne de Véhicules Légers SpA), som eies 50% av Fiat, 25% av Automobiles Peugeot og 25% av Automobiles Citroën. Som et resultat av dette samarbeidet har to fabrikker blitt bygget, Sevel Nord og Sevel Sur, som står for produksjonen av tre ulike bilmodeller.
PSA har også inngått et samarbeid med Toyota om utvikling og produksjon av en ny serie småbiler i en ny fabrikk i Tsjekkia. Selskapet som ble opprettet for dette samarbeidet heter TPCA (Toyota Peugeot Citroën Automobile) og produserer i dag modellene Citroën C1, Peugeot 108 og Toyota Aygo.
Dessuten har PSA en samarbeidsavtale med BMW om produksjon av motorserien Prince. For PSAs del vil disse motorene erstatte deres tidligere PSA TU-serie av motorer.
I 2005 gikk PSA inn i en allianse med Mitsubishi Motors. Denne avtalen går ut på at PSA importerer Citroën C4 Aircross og Peugeot 4008 for salg i Europa, to modeller som er basert på Mitsubishi ASX og produseres ved Mitsubishis fabrikk i Okazaki, Japan. Modellene vil være utstyrt med PSA dieselmotorer eller Mitsubishi bensinmotorer. I 2011 ble elektriske Mitsubishi i-MiEV utgitt av de samme selskapene.
PSA leverer også en 1,6 liters dieselmotor til Ford, som benyttes i modellene Ford Focus og Volvo S40.
Absolute Music 27

Absolute Music 27 er det 27. samlealbumet i den norske Absolute Music-serien og ble utgitt i 1999.
Steinsrud bru

Steinsrud bru er en stenhvelvbro over Steinsrudåa ved Urskog-Hølandsbanens kilometer 11,21; det vil si mellom stasjonene Mork (km 10,46) og Kjellingmo (km 14,35). Broen ligger 340 meter vest for kommunegrensen mellom Sørum og Aurskog-Høland kommune; fra hundre meter sør for broen og videre sørover følger kommunegrensen Steinsrudåa. Harkerudbakkene - en av de sterkeste stigningene på Urskog-Hølandsbanen i østlig retning - startet ved Steinsrud bru.
Broen eksisterer (per 2017), men er utsatt for rotsprengning og trenger til vedlikehold. Urskog-Hølandbanens trase er synlig på begge sider av broen over en total lengde på ca 1 kilometer, men deler er tatt i bruk som adkomstvei til bolig og gårdsbruk.
Turia

Turia (rumensk) eller Torja (ungarsk) er en kommune i Covasna fylke i Romania. Kommunen består av de to landsbyene Turia og Futásfalva/Alungeni.
Ifølge foreløpige resultater fra folketellingen i 2011, har kommunen 4 053 innbyggere, hvorav 4 007 hadde ungarsk som morsmål.
Torja er en del av regionen Seklerlandet i Transilvania. Inntil 1918 tilhørte landsbyene Háromszék fylke i Kongedømmet Ungarn. Som følge av Trianon-traktaten ble området i 1920 en del av Romania. Innbyggerne i området tilhører for det meste folkegruppen szeklere.
Ploug & Sundt

Ploug & Sundt var et handelshus i Stavanger. Firmaet var et av de største og viktigste i Stavanger på 1800-tallet, da Stavanger var Norges neststørste sjøfartsby. Handelshuset hadde hovedkontor på adressen Skagen 18 fra 1769. Dette huset finnes fortsatt (per 2017).
Firmaet tjente store penger på sildefisket på norskekysten på 1800-tallet. Da sildestimene brått sluttet å komme inn til kysten på 1870-tallet fikk svært mange enkeltpersoner og firmaer i Stavanger-området store problemer. Ploug & Sundt gikk til slutt konkurs i 1883.

Eiere

Forløperen til handelshuset var en handelsforretning grunnlagt av Ole Smith Ploug. Ploug-familien bodde i et hus på adressen Skagen 18, og etter at Ole Smith Ploug bygde på huset i 1769 fikk forretningen hans sitt hovedkontor i denne bygningen.
Den andre av firmaets to grunnleggere var Ole Smith Plougs adoptivsønn Hans B.G. Sundt, som ble Plougs kompanjong i 1791. Firmaet skiftet da navn til Ploug & Sundt. Ploug døde få år senere, og enken giftet seg med adoptivsønnen. I 1839 døde Sundt.
Datteren Elisa Margretha Sundt hadde giftet seg med danske Lauritz Wilhelm Hansen. Han var stadshauptmand i Stavanger, og stiftet også byens første teater. Lauritz W. Hansen gikk i 1840 inn som Ploug & Sundts disponent, det vil si som handelshusets leder sammen med broren Fredrik Hansen.
Lauritz Hansens sønn Wilhelm Severin Hansen (1842-1919) giftet seg i 1874 med Frida Petersen, og ble senere samme år Ploug & Sundts nye disponent. Frida var arving til handelshuset Køhler, og Wilhelm Hansen ble etter svigerfarens død også ansvarlig for driften av handelshuset Køhler. Da både Ploug & Sundt og Køhler gikk konkurs i 1883, måtte Frida Hansen finne en utvei til å bidra til å skaffe familien et økonomisk utkomme. Fra å etablere en broderiforretning i Stavanger bygget hun opp sin kompetanse til å bli en av Norges fremste tekstilkunstnere med sine verdensberømte billedvever.

Sildesalteri i Kinn

Blant Ploug & Sundts mange engasjementer forbundet med fiskenæringen var et stort sildesalteri i Båsundet på øya Skorpa i Kinn kommune. Handelshuset bygget anlegget midt på 1800-tallet, og det var i drift frem til sildefisket stoppet opp på begynnelsen av 1870-tallet.

Skuter

Blant de mange skuter som handelshuset Ploug & Sundt eide, var fullriggeren «Protector», briggen «Hertha» og fullriggeren «Imperator».
Firmaet hadde sitt eget verft på Kjerringholmen ved Stavanger, og «Imperator» ble bygget der i 1876. I 1880 ble verftets siste fartøy bygget for moderhuset; en skonnertbrigg som ble døpt «Norden».
Som mange andre av de tradisjonsrike handelshusene på norskekysten fortsatte Ploug & Sundt å basere sin virksomhet på seilskuter selv etter at dampskipene var begynt å trafikkere norske farvann. I tillegg til svikten i sildefisket ble konkurransen fra dampskipstrafikken medvirkende til Ploug & Sundts konkurs i 1883. Verftet ble da nedlagt, og skutene som var i handelshusets eie ble solgt.
Tonekabon (fylke)

Tonekabon (persisk: شهرستان تنکابن‎) er et fylke i provinsen Mazandaran i Iran. Hovedstaden i fylket er Tonekabon. Fra målingene i 2006 var befolkningen (inkludert målinger fra fylket Abbasabad) var 193 428, i 55 318 familier; uten målinger fra Abbasabad var befolkningen 147 839, i 42 624 familier. Fylket er delt i tre distrikter: det sentrale distriktet, Nashta-distriktet og Khorramabad-distriktet. Fylket har fire byer: Tonekabon, Nashtarud, Khorramabad og Shirud.
Marie Aakre

Utmerkelser

Hun fikk Livsvernprisen i 2004, som deles ut av organisasjonen Menneskeverd.  Fra juryens vurdering het det, …for sitt utrettelige arbeid gjennom flere tiår for å øke forståelsen for omsorg ved livets slutt. 
5. november 2007 ble hun utnevnt til Ridder 1. klasse av St. Olavs Orden for sin innsats innen pasient- og kreftomsorgen.
I 2013 ble hun utnevnt som æresmedlem i Norsk Sykepleierforbund.
UTC−08.00

UTC−08.00 er et belte av tidssoner som ligger åtte timer etter standardtiden UTC. I 2008 omfattet UTC−08.00 følgende områder:
Fekting under Asialekene 1998

Fekting under Asialekene 1998. Fekting var en av sportene under de trettende Asialekene som ble arrangert i Bangkok i Thailand i desember 1998. Det var sjette gangen som fekting var med på programmet i Asialekene. Det var i alt ti øvelser, seks for menn og fire for damer. Damene konkurrerte individuelt og i lagkonkurranse i florett og kårde. Mennene i lag og individuelt i kårde, sabel og florett
Thor Eggen

Karriere

Thor Eggen er utdannet ved journalisthøyskolen i Volda. Han var i 1988 med å starte fjernsynskanalen TVNorge. Tidlig på 1990-tallet jobbet han i NRK sporten, blant annet annet som programleder. Av store begivenheter har han kommentert finalen i Super Bowl som gikk direkte på TV 2 i 1999, Olympiske vinterleker på Lillehammer i 1994 og i Albertville i 1992. På begynnelsen av milleniet kommenterte han i flere år Tour de France og alpint sammen med Finn Aamodt på TV 2. Eggen har også kommentert store begivenheter som VM og EM i håndball og fotball.
Mjøndøling

Mjøndøling er en cocktail basert på konjakk og hvit curaçao (sitruslikør). Konjakk og hvit curaçao blandes 50/50. Serveres med eller uten is. 
Mjøndølingen var en populær drink på 1950- og 1960-tallet, men er i dag utdødd.
E.W. Kenyon

Bakgrunn

Han var sønn av William A. Kenyon og Ann Eliza Knox fra Hadley i New York. Da Kenyon var i tenårene flyttet familien til byen Amsterdam, nær den kanadiske grensen. Han synes å ha opplevd en kristen omvendelse i januar 1886 og holdt sin første preken samme år i byens metodistkirke. To år senere tok han jobb som omreisende selger av orgler og pianoer. 
Kenyon tok et avbrekk fra jobben i 1892 og søkte seg inn ved skolen Emerson College of Oratory i Boston. Han hadde kommet på avstand fra kristen tro, men foretok en ny omvendelse etter et besøk i A.J. Gordons Clarendon Street Baptist Church.

Forkynner, forstander

17. januar 1894 ble Kenyon ordinert som forkynner blant Freewillbaptistene. Han tok først et kort pastoransvar i Elmira i New York, deretter i Springville og East Concord. Etter tre år mottok han så kall fra en lokal frewillbaptistmenighet i Worcester (Massachusetts) og brøt opp 2. juni 1897. Etter å ha kommet på kant med menigheten, avviklet Kenyon pastorengasjementet og meldte seg samtidig ut av freewillbaptistsamfunnet i 1898. Han startet først konkurrerende menighetsvirksomhet i Worcester (Tabernacle Assembly), men flyttet allerede i februar 1900 til Spencer, hvor bibelskolen Bethel Bible Institute ble etablert.
Fram til 1923 delte Kenyon tiden mellom bibelskolen og omreisende evangelistvirksomhet. Han flyttet så til Vestkysten, først et kort opphold i Oakland, deretter til Los Angeles hvor han ble pastor for den frittstående Figueroa Independent Baptist Church. Etter en opprivende skilsmisse brøt han opp i 1931 og bosatte seg, først i Tacoma, deretter i Seattle. Her bygde han opp den frittstående menigheten New Covenant Baptist Church.
Kenyon fortsatte sin omreisende evangelistvirksomhet, som ble intensivert etter at pastoransvaret i New Covenant Baptist Church ble overgitt til Wesley Alloway i 1943. Den siste epoken av Kenyons liv bodde han hjemme hos datteren Ruth Alice og ex-kona Alice Whitney. Han døde av lymfekreft.
Midtlia

Midtlia er en blindvei på Øvsttun og Ulsmåg i Fana bydel i Bergen kommune. Veien går sørøstover fra Stemmelia. Veien er om lag 200 meter lang og holder frem som gangsti til Ulsmåg skole.
Navnet ble vedtatt i 1962.
Olga Rozanova

Olga Vladimirovna Rozanova, (russisk: Ольга Владимировна Розанова; født 21. juni/ 3. juli 1886 i Melenki, død 7. november 1918 i Moskva) var en russisk kunstmaler. Hun var en avantgarde-kunstner som knyttet seg til flere stilretninger i samtidskunsten, slik som suprematisme, ny-primitivisme og kubofuturisme.

Liv og arbeid

Rozanova ble født i Melenki, en småby nær storbyen Vladimir. I 1904 tok hun til med en mangeårig læretid ved kunstskolen drevet av K. Bolsjakov og Konstantin Juon i Moskva. Samtidig studerte hun ved Stroganovs skole for anvendt kunst.
Fra 1911 var Rozanova en av de mest aktive medlemmene av Ungdomsforbundet (Sojuz Molodjozjij). Året etter begynte hun vennskap med futurist-poetene Velimir Khlebnikov og Aleksej Krusjenykh, sistnevnte hennes fremtidige ektemann.

Suprematisme

I 1916 ble Rozenova med i en gruppe av russiske avantgarde-kunstnere, Supremus, der futuristen Kazimir Malevitsj var den ledende. Ved den tiden hadde maleriene hennes utviklet seg videre fra påvirkningen av kubismen og den italienske futurismen. Bildene tok et fullstendig originalt byks over i ren abstrahering, der bildekomposisjonen er organisert av trykket på synet og med relasjonene mellom fargene.
I 1917-18 laget Rozanova en serie av ikke-fokuserte malerier som hun kalte tsv'etopis'. Hennes ikke-fokuserte komposisjon 1918, også kjent som Grønn strime er et forvarsel om det flate bildet, planet og de poetiske nyansene i fargene til enkelte abstrakt-ekspresjonister.
Olga Rozanova døde i Moskva i en difteri-epidemi, bare 32 år gammel.
Saint-Sulpice (Paris Metro)

Saint-Sulpice er en stasjon på metroen i Paris.
Stasjonen betjener linje 4.
Høyenhall

Høyenhall er et boligstrøk i Bydel Østensjø i Oslo. 
Tidligere var det noe industri i dette strøket, blant annet teglverk og Høienhall fabrikker, siste eid av Harry Fett, som har fått veinavn oppkalt etter seg. Andre veinavn oppkalt etter kjente personer er Johan Hirsch' vei som ligger mot Manglerud. Navnet kommer fra løkkeeiendommen Høyenhall som fikk dette navnet av eieren P. W. W. Kildal, hvor han anla landets største frukthage i 1850-årene.
Området ble første gang utparsellert for boligbygging i 1914. Samtidig ble Østensjøbanen planlagt og åpnet i 1926. Utover på 1950-tallet fikk strøket en stor boligbygging, vesentlig som villabebyggelse. Høyenhall skole åpnet i 1966. Høyenhall skole ligger på Manglerud og ved siden av Manglerud T-banestasjon.
Dagens T-bane har Høyenhall stasjon med dekorasjoner av Willi Storn på Lambertseterbanen.